Rozsudok Všeobecného súdu z 10. novembra 2011 - Esprit International/ÚHVT - Marc O'Polo International (Vyobrazenie písmena na vrecku)
(vec T-22/10)
("Ochranná známka Spoločenstva - Námietkové konanie - Prihláška obrazovej ochrannej známky Spoločenstva pozostávajúcej z vyobrazenia písmena na vrecku - Skoršia národná obrazová ochranná známka vyobrazujúca písmeno - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009")
Jazyk konania: nemčina
Účastníci konania
Žalobca: Esprit International LP (New York, New York, Spojené štáty) (v zastúpení: M. Treis a E.-M. Strobel, advokáti)
Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne S. Schäffner, neskôr G. Schneider, splnomocnení zástupcovia)
Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Marc O'Polo International GmbH (Stephanskirchen, Nemecko) (v zastúpení: A. Gaul, V. Spitz, T. Golda a S. Kirschstein-Freund, advokáti)
Predmet veci
Žaloba podaná proti rozhodnutiu štvrtého odvolacieho senátu ÚHVT z 19. novembra 2009 (vec R 1666/2008-4), týkajúcemu sa námietkového konania medzi Marc O'Polo International GmbH a Esprit International LP
Výrok rozsudku
1.    Žaloba sa zamieta.
2.    Esprit International LP je povinný nahradiť trovy konania.
____________
1 - Ú. v. EÚ C 100, 17.4.2010.